SARV Regulasies: Wysiging R.1132 van 17 November 2006
Goewermentskennisgewing No. R.1132
1. In hierdie Bylae beteken “die Regulasies” die regulasies afgekondig by Goewermentskennisgewing No. R. 3735 van 14 November 1969, soos gewysig by Goewermentskennisgewings Nos. R. 171 van 12 Februarie 1971, R. 1204 van 7 Julie 1972, R. 1647 van 20 September 1974, R. 2207 van 31 Oktober 1980, R. 53 van 15 Januarie 1988, R. 1130 van 23 September 1999 en R. 708 van 22 Julie 2005.
2. Regulasie 2 van die Regulasies word hierby gewysig deur –
(a) in subregulasie (1)(c) die uitdrukking “vyf-en-sewentig rand (R75,00)” deur die uitdrukking “twee-en-tagtig rand en ses-en-veertig sent (R82,46)” te vervang; en
(b) in subregulasie (1)(d) die uitdrukking “vyf-en-sewentig rand (R75,00)” deur die uitdrukking “twee-en-tagtig rand en ses-en-veertig sent (R82,46)” te vervang.
3. Regulasie 4 van die Regulasies word hierby gewysig deur die uitdrukking “vyf-en-sewentig rand (R75,00)” in subregulasie (1) deur die uitdrukking “twee-en-tagtig rand en ses-en-veertig sent (R82,46)” te vervang.